Barkteger

Aneurus  
 Aradus
 Calisius 
 Iralunelus 
 Mezira 
 Quilnus 

Barkteger (Aradidae) tilhører tegene, en gruppe av nebbmunner. Det er i Norge funnet omtrent 16 arter av barkteger.

 Utseende 

Barkteger er ganske små, flate, litt ovale og har ofte farger i svart, brunt eller rødbrunt.  De er mellom 0,3 mm. og 4,5 mm. Huden (kutikula) er ujevn, kornet eller har små utvekster. Antennene er jevntykke eller gjerne noe utvidet mot spissen. En del av artene mangler vinger som voksne.

 Levevis 

De finnes i skog eller nær steder det er trær. Disse tegene lever på eller nær trestammer, tømmer og vedstabler, på mange ulike leveområder (habitat). De lever under barken på gamle trær, gjerne eldre skadde trær med løs gammel bark. Den flate kroppsformen gjør at de lett kan bevege seg under løs bark, fargene gjør at de går i ett med stammene de lever på. Mange arter er avhengige av gammel skog og er i dag truet fordi moderne skogbruk gjør slik skog sjelden. Et eksempel fra Norge er ospevedtege (Mezira tremulae) som trenger gamle, døde osper. Noen arter kan leve på skogbunnen.

Barkteger er nebbmunner, det vil si at de har sugende munndeler. Barktegene finnes vanligvis på soppangrepne, døde stammer og trolig lever de fleste artene av sopp. Furubarktegen (Aradus cinnamoneus) er uvanlig i og med at den angriper levende trær og kan gjøre en del skade på furutrær.

Eggene legges under bark på trær eller blant visne blad.

Barkteger har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier.

 Systematisk inndeling / europeiske arter 

Barkteger tilhører nebbmunnene har det til felles at munndelene er sugende og at de suger opp næringen.  Nebbmunner lever av plantesaft fra planter og trær, men noen også som rovdyr (ikke barkteger), der de suger ut kroppsvæske fra andre dyr. Foruten tegene består nebbmunnene av plantesugere (Homoptera).

Familien barkteger er systematisk plassert i gruppen Pentatomomorpha, sammen med den lille, tropiske familien Termitaphididae. Det viktigste fellestrekket for de to familiene er at begge har lange, opprullede stiletter (stikkeorganer) i sugesnabelen.

Et latinsk familienavn ender med ...idae, og et navn på en overfamilie på  ...oidea.

 Ekte insekter (Ectognatha)
 Vingede insekter (Pterygota)
 Neoptera («nyvinger»)
 Nebbmunner (Hemiptera)
 delgruppe plantesugere (Homoptera) (parafyletisk)
 delgruppe teger (Heteroptera) 
 gruppe Pentatomomorpha 
 overfamilien Aradoidea 
 familien barkteger (Aradidae)
 underfamilien Aneurinae
 slekten Aneurus Curtis, 1825
 Aneurus (Aneurodes) avenius (Dufour, 1833) – i Norge
 Aneurus (Aneurus) laevis (Fabricius, 1775) – i Norge?
 slekten Iralunelus
 Iralunelus gallicus (Štys 1974)
 underfamilien Aradinae
 slekten Aradus Fabricius, 1803 
 Aradus angularis J. Sahlberg 1886 – funnet i Sverige og Finland
 Aradus annulicornis Fabricius, 1803  – funnet i Finland
 Aradus aterrimus Fieber 1864 – funnet i Sverige og Finland
 Aradus betulae (Linnaeus 1758) – i Norge
 Aradus betulinus Fallén 1807 – i Norge
 Aradus bimaculatus Reuter 1872 – funnet i Sverige og Finland
 Aradus brenskei Reuter 1884
 Aradus brevicollis Fallén 1807 – i Norge
 Aradus canariensis Kormilev 1954
 Aradus caucasicus Kolenati 1857
 Aradus cedri Puton 1873
 Furubarktege Aradus cinnamomeus Panzer 1806 – i Norge
 Aradus conspicuus Herrich-Schaeffer 1835 – i Norge
 Aradus corticalis (Linnaeus 1758) – i Norge
 Aradus crenaticollis R.F. Sahlberg 1848 – i Norge
 Aradus depressus (Fabricius 1794) – i Norge
 Aradus dissimilis A. Costa 1847
 Aradus distinctus Fieber 1860
 Aradus erosus Fallén 1807 – i Norge
 Aradus flavicornis Dalman 1823
 Aradus frigidus Kiritshenko 1913 – funnet i Sverige
 Aradus graecus Heiss 1997
 Aradus horvathi Vásárhelyi 1984
 Aradus krueperi Reuter 1884
 Aradus kuthyi Horváth 1899
 Aradus laeviusculus Reuter 1875 – i Norge
 Aradus lauri Noualhier 1893
 Aradus lugubris Fallén 1807 – i Norge
 Aradus mirus Bergroth 1894
 Aradus montandoni Reuter 1885
 Aradus nemtschinowae Jakovlev 1889
 Aradus obscurus Vásárhelyi 1988
 Aradus obtectus Vásárhelyi 1988 – i Norge
 Aradus pallescens Herrich-Schaeffer 1840
 Aradus pictus Baerensprung 1859
 Aradus reuterianus Puton 1875
 Aradus ribauti Wagner 1956
 Aradus serbicus Horváth 1888
 Aradus signaticornis R.F. Sahlberg 1848 – funnet i Sverige og Finland
 Aradus somcheticus Kiritshenko 1913
 Aradus stenopterus Bergroth 1887
 Aradus tauricus Jakovlev 1907
 Aradus truncatus Fieber 1860 – i Norge
 Aradus versicolor Herrich-Schaeffer 1835
 slekten Quilnus Stål, 1873
 Quilnus discedens (Horváth 1911)
 Quilnus mediterraneus Heiss 1989
 Quilnus parvicollis (Stål 1873)
 Quilnus subsimilis (Horváth 1911)
 underfamilien Calisiinae
 slekten Calisius Stål, 1860
 Calisius ghiliani A. Costa 1864
 Calisius salicis Horváth 1913
 underfamilien Carventinae – ikke i Europa
 underfamilien Chinamyersiinae – ikke i Europa
 underfamilien Isoderminae – ikke i Europa
 underfamilien Mezirinae
 slekten Mezira Amyot & Audinet-Serville, 1843
 Mezira tremulae (Germar 1822) – i Norge, på gamle osper, truet
 underfamilien Prosympiestinae – ikke i Europa

 Kilder 
 Coulianos, C.-C. 1998. Annotated Catalogue of the Hemiptera-Heteroptera of Norway. Fauna Norv. Ser.B 45 (1-2), side 11-39
 Fauna Europaea  - Europas fauna, arter og utbredelseskart.

 Eksterne lenker 

 Norsk Entomologisk forening – for deg som vil lære mer om insekter.
 Taylor, S.J. Nettside om Aradidae, Illinois Natural History Survey. 

Kategori:Teger